PARLAMENTUL ROMÂNIEI

	Comisia pentru agricultură, silvicultură, 

industrie alimentară şi servicii  specifice
	                        Bucureşti,  17.03.2004

                        Nr. 24/126


 R A P O R T 
asupra proiectului de Lege pentru aprobarea Ordonanţei Guvernului nr.7/2004 pentru modificarea Legii nr.381/2002 privind acordarea despăgubirilor în caz de calamităţi naturale în agricultură


În conformitate cu prevederile art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.7/2004 pentru modificarea Legii nr.381/2002 privind acordarea despăgubirilor în caz de calamităţi naturale în agricultură, transmis cu nr.P.L.X. - 125 din 10 martie 2004 şi înregistrat sub nr.24/109/11.03.2004. 

La întocmirea raportului Comisia a avut în vedere avizul Consiliului Legislativ nr.981/23.01.2004.

Proiectul de ordonanţă are ca obiect modificarea Legii nr.381/2002 privind acordarea despăgubirilor în caz de calamităţi naturale în agricultură, în vederea asigurării pentru producătorii agricoli a unei surse de finanţare pentru culturile ce urmează a fi înfiinţate în primăvara anului 2004, precum şi suplimentarea bugetului Ministerul Agriculturii, Pădurilor şi Dezvoltării Rurale  cu suma de 600 miliarde lei.

Proiectul de Lege pentru aprobarea Ordonanţei Guvernului nr.7/2004 pentru modificarea Legii nr.381/2002 privind acordarea despăgubirilor în caz de calamităţi naturale în agricultură face parte din categoria legilor ordinare, potrivit prevederilor art.73 din Constituţie.

La lucrările comisiei au fost prezenţi 33 de deputaţi, membri ai comisiei.

La dezbaterea proiectului a participat ca invitaţi, în conformitate cu prevederile art.51 şi 52 din Regulamentul Camerei Deputaţilor, domnii Gheorghe Predilă, consilier şi Miron Moldovan, director general din cadrul Ministerul Agriculturii, Pădurilor şi Dezvoltării Rurale.

Raportul  Comisiei a fost adoptat cu unanimitate în şedinţa din 17 martie 2004.

În urma dezbaterii, Comisia propune adoptarea proiectului de lege în forma prezentată de Senat, în şedinţa din 4 martie 2004.

Proiectul de lege, potrivit art.75 din Constituţie şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare, este de competenţa decizională  a Camerei Deputaţilor.


      VICEPREŞEDINTE,



     
SECRETAR,

                  Mihai NICOLESCU 

                           
Alexandru PEREŞ

Întocmit: Consilier Anton Păştinaru

